SNC บวกแรง 6% รับงบปี 65 กำไรทะลุ 727 ล้าน พ่วงปันผล 0.40 บ.
SNC บวกแรง 6% รับงบปี 65 กำไรทะลุ 727 ล้าน พ่วงปันผล 0.40 บ. พร้อมแผนทุ่ม 2.57 พันล้าน ซื้อที่ดินในชลบุรี ลุยผุดสวนอุตสาหกรรม
SNC บวกแรง 6% รับงบปี 65 กำไรทะลุ 727 ล้าน พ่วงปันผล 0.40 บ. พร้อมแผนทุ่ม 2.57 พันล้าน ซื้อที่ดินในชลบุรี ลุยผุดนิคมอุตฯ
20 ก.พ. 2566

ผู้สื่อข่าวรายงานว่า วันนี้(20 ก.พ.66) ราคาหุ้นบริษัท เอส เอ็น ซี ฟอร์เมอร์ จำกัด (มหาชน)  หรือ SNC ณ เวลา 15:06 น. อยู่ที่ระดับ 14.60 บาท บวก 0.80 บาท หรือ 5.80% ด้วยมูลค่าซื้อขาย 52.02 ล้านบาท

โดยบริษัทประกาศผลการดำเนินงานปี 65 มีกำไรสุทธิ 727.23 ล้านบาท โต 14.28% เทียบช่วงเดียวกันของปีก่อน 636.35 ล้านบาท นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.40 บาท กำหนดขึ้นเครื่องหมาย XD วันที่ 2 มี.ค.66 และกำหนดจ่ายเงินปันผลในวันที่ 27 เม.ย.66
อีกทั้งที่ประชุมคณะกรรมการของบริษัท ครั้งที่ 2/2566เมื่อวันที่ 17 กุมภาพันธ์2566ได้มีมติอนุมัติโครงการซื้อที่ดินเพื่อพัฒนาเป็นสวนอุตสาหกรรม ตั้งอยู่ตำบลเขาไม้แก้ว อำเภอบางละมุง จังหวัดชลบุรี มีเนื้อที่รวมกันจำนวน 1,104 ไร่ 3 งาน 74.2 ตารางวา มูลค่า 2,579 ล้านบาท         
บริษัทคาดว่าธุรกรรมการซื้อที่ดิน การจดทะเบียนโอนกรรมสิทธิ์ที่ดินและการชำระเงินค่าที่ดิน 70% จะแล้วเสร็จภายใน 6 เดือน นับจากวันที่ลงนามในสัญญาจะซื้อจะขายที่ดิน และการชำระเงินค่าที่ดินอีก 30% จะแล้วเสร็จภายในปี 2567 ทั้งนี้ขึ้นอยู่กับความสำเร็จของเงื่อนไขบังคับก่อนภายใต้สัญญาจะซื้อจะขายที่ดิน
ทั้งนี้ผู้ซื้อคือ บริษัท เฮอร์มีส โคออพเปอเรชั่น จำกัด (บริษัทย่อยที่บริษัทถือหุ้นร้อยละ 99.97) ส่วนผู้ขาย ได้แก่  1.นางปาริชาต วิวัฒน์อนันต์ 2.นางสาวสุธภา เนื่องจำนงค์ 3 .บริษัท โกลเด้น แลนด์ กอล์ฟ แอนด์ คันทรี่คลับ จำกัด โดยนางนาทธีรา ปิยะวิโรจน์ และนางสาวสุธภา เนื่องจำนงค์ กรรมการผู้มีอำนาจลงนาม 4.บริษัท ปาริชาต พร๊อพเพอร์ตี้ แอนด์ รีสอร์ท จำกัด โดยนางนาทธีรา ปิยะวิโรจน์ และ นางปาริชาต วิวัฒน์